
NUMMER   20 


15.  OKTOBER  1925 


74.  AARGANG 


ET  BUDSKAB  FRA  HIMMELEN. 

(Tale  af  Ældste  Winslow  F.  Smith  i  Salt  Lake  City  den  19de 
April  1925.) 

I  Kristenheden  som  et  Hele  har  Millioner  af  Mænd  og  Kvin- 
der i  Dag  været  i  Kirke,  og  har  i  Oprigtighed  dyrket  Gud  i 
Overensstemmelse  med  deres  Tro  og  Opfattelse.  Andre  Milli- 
oner har  blot  indrømmet,  at  dette  er  Herrens  Dag,  og  medens 
de  erkender  med  os,  at  Religionen  og  Kirken  er  god  nok,  er 
de  ligegyldige  og  tager  ikke  Del  i  Gudstjenesten  til  Herrens 
Navns  Ære.  Endnu  mange  andre,  og  jeg  frygter,  deres  Tal 
ogsaa  er  Millioner,  tror  ikke  paa  Gud  eller  hans  Gerning  her 
paa  Jorden. 

Trods  disse  forskellige  Stillinger  eller  Synspunkter,  er  der 
en  meget  mærkværdig  og  fremtrædende  Kendsgerning,  nem- 
lig at  meget  faa  Mennesker  vil,  naar  de  stilles  overfor  en 
alvorlig  Situation  eller  staar  Ansigt  til  Ansigt  med  Døden, 
holde  fast  ved  deres  Gudsfornægtelse,  men  vil  opgive  deres 
Ligegyldighed  og  Vantro,  og  vende  sig  til  den  Gud,  som  de 
har  forsømt  eller  endog  fornægtet. 

Med  al  deres  Ligegyldighed  eller  erklærede  Vantro  er  der 

dog  i  deres  inderste  Indre  en  Følelse,  der  ikke  helt  kan  til- 
intetgøres —  Følelsen  af,  at  en  Magt  større  end  denne  Ver- 
dens, større  end  Menneskets,  virkelig  eksisterer.  At  tro  paa 
en  Guddom,  at  tilbede  noget,  er  en  Del  af  vor  Natur,  og  vi 
kan  ikke  aldeles  tilintetgøre  denne  medfødte  Trang. 

Fra  Historiens  Begyndelse,  paa  alle  Kulturtrin  og  blandt 
alle  Folk,  har  Menneskene  altid  dyrket  nogen  eller  noget, 
netop  fordi  det  er  naturligt  for  dem  at  tro  og  tilbede.  Vantro 
og  Gudsfornægtelse  i  alle  deres  forskellige  Former  er  una- 
turlige Tilegnelser. 

Der  er  ingen  Tvivl  om,  at  der  her  i  Verden  i  Dag,  og  maa- 
ske  i  dette  Land  mere  end  i  noget  andet,  er  religiøs  Forvir- 
ring, og  med  saa  stor  Forskel  paa  de  talrige  Trosbekendelser 
indbyrdes,  er  det  ikke  saa  underligt,  at  det  gennemsnitlige 
Menneske  ikke  véd,  hvad  Vej  han  skal  gaa,  eller  hvad  han 
skal  modtage. 

Medens  det  store  Flertal  af  Troende  anerkender  Guds  Al- 
magt og  Visdom,  saa  har  de  ikke  nogen  klar  Forstaaelse  af 
Tilværelsens  Plan.  De  gaar  i  Kirke  og  deltager  i  Gudstjene- 
sten med  et  meget  vagt  Begreb  om,  hvad  det  altsammen  be- 
tyder. Hvor  de  kom  fra,  hvorfor  de  er  her  og  hvor  de  gaar 
hen  er  Spørgsmaal,  som  de  ikke  kan  besvare.  At  fornægte 
Kristus  betyder  for  dem  en  Slags  evig  Pine,  som  f.  Eks.  at 
brænde  i  et  sydende  Helvede.  Tro  paa  Kristus  betyder  evig 
Herlighed,  omgivne  af  Engleskarer,  der  spiller  paa  Harper 
og  synger  Salmer  i  Guds  umiddelbare  Herlighed,  eller  noget 
lignende.  Alt  er  saa  ubestemt,  at  det  ikke  er  tilfredsstillende 
og  det  kan  ikke  forstaas. 

Der  er  øjensynligt  ikke  nogen  stor  Plan.  Jordens  Beboere 
er  i  Mørke,  som  var  forudsagt  af  Profeten  Esajas,  da  han 
sagde,  at  »Mørke  skjuler  Jorden  og  Dunkelhed  Folkene«. 

Jeg  tror,  at  ethvert  tænkende  Menneske,  der  vil  betragte 
Forholdene  uhildet,  maa  indrømme,  at  jeg  har  fremstillet 
Sagen  rigtigt.  Paa  Grund  af  Morket  er  der  Vantro,  og  paa 
Grund  af  Vantroen  er  der  Forvirring. 

Men  Herrens  Veje  er  ikke  nodvendigvis  uforstaaelige  for 
Mennesket.  Den  naturlige  medfodte  Trang,  den  Gnist  af  Tro 
der  er  tilstede  i  enhver  Sjæl  maa  være  som  en  Spire,  hvorfra 
virkelig  Kundskab  og  Forstaaelse  kan  vokse  og  gore  hele 
Sagen  klar.  Dette  Noget,  der  vidner  for  os  om  en  højere  Magt, 
siger  os  ogsaa,  at  denne  Magt  er  Gud,  og  dersom  vi  søger,  vil 
vor  Søgen  bære  Frugt.  Gud  lever.  Han  er  vor  Fader.  For  os, 
hans  Børn,  har  han  lagt  bestemte  Planer,  og  det  Liv,  som  vi 
nu  lever,  er  en  Del  af  den  store,  evige  Tilværelse. 

I  en  af  de  hellige  Optegnelser,  komne  til  os  gennem  Pro- 
feten Joseph  Smith,  læser  vi:  »Det  er  min  Gerning  og  Ære 
at  tilvejebringe  Udødelighed  og  evigt  Liv  for  Mennesket«. 
Mormonismen  indtager  det  Standpunkt,  at  Gud  er  altid  den 
samme.  Den  erklærer,  at  han  i  gamle  Dage,  gennem  sine 
Tjenere,  Profeterne,  tilkendegav  sin  Vilje  for  sine  Børn.  At 
naar  disse  Profeter  talte  i  Herrens  Navn,  da  var  det  Herrens 
Ord  til  Folket.  Den  lærer  ogsaa,  at  da  Kristus  kom  i  Tidernes 
Midte,  da  kom  han  som  Guds  Søn,  og  var  i  Sandhed  Fade- 
rens Enbaarne,  at  han  lærte  Menneskene  Livets  Plan  og  gav 
sine  udvalgte  Apostle  Myndighed  til  at  handle  i  hans  Navn. 

Den  erklærer  ogsaa,  at  Kristus  gav  visse  bestemte  Love  og 
Ordinancer,  der  maatte  efterkommes  og  som  skulde  forrettes 
af  Mænd  med  Fuldmagt  fra  ham;  derfor  kaldte  han  sine 
Apostle  til  at  handle  i  hans  Navn.  Mormonismen  erklærer, 
at  Menneskelivet  er  evigt,  at  vi  alle  var  til  for  vi  kom  her 
paa  Jorden,  at  vi  gennemgik  en  Udvikling  som  Aander  og 
nu  gennemgaar  et  Jordelivs  Skole  for  at  erhverve  os  et  saa- 
dant  Livs  Erfaringer  og  berede  os  for  fremtidige  Velsignel- 
ser. 

Den  lærer,  at  vor  fremtidige  Tilstand  vil  afhænge  af,  hvor 
trofast  vi  har  opfyldt  vore  Pligter  her  paa  Jorden.  Den,  der 
har  været  slet  og  lav,  vil  modtage  en  Straf,  der  svarer  til, 
hvad  han  har  været  her;  medens  den,  hvis  Liv  er  i  Harmoni 
med  Guds  Plan  og  som  er  lydig  i  alle  Ting,  vil  modtage  de 
største  Velsignelser;  og  at  der  mellem  disse  to  Tilstande  er 

Pladser  for  os  alle,  saaledes  at  hver  især  vil  blive  betalt  efter 
deres  Gerninger. 

Kristus  sagde:  »I  min  Faders  Hus  er  mange  Boliger.«  Alt 
dette  er  den  store  Evangeliets  Plan.  Vi  levede  før  vi  kom  her, 
vi  gaar  nu  igennem  vor  anden  Provestand  som  dødelige  Væ- 
sener, og  naar  vi  har  fuldendt  denne,  vil  vi  fortsætte  vor 
Udvikling  og  Fremadskriden  i  al  Evighed. 

Dette  er  Mormonismens  Lære,  og  den  erklærer  ligeledes, 
at  bag  denne  Plan  og  udgørende  en  Del  af  den,  staar  Kirken, 
gennem  hvilken  Planen  gennemføres  og  Guds  Hensigter  op- 
fyldes. Naar  jeg  siger  Kirken,  bruger  jeg  ikke  dette  Udtryk 
i  dets  sædvanlige  Betydning  som  en  Betegnelse  for  alle  Tros- 
samfund, der  forretter  Gudstjeneste  i  hans  Navn.  Jeg  mener 
den  Del  af  Guds  Børn,  der  har  vist  Lydighed  mod  Evan- 
geliets Love  og  Ordinancer,  forrettede  af  Herrens  beskikkede 
Tjenere  og  ledet  af  Mænd,  der  har  Fuldmagt  til  at  tale  i  Her- 
rens Navn  som  forrige  Tiders  Profeter.  Jeg  mener  Jesu  Kristi 
Kirke  af  Sidste-Dages  Hellige. 

Jeg  indrømmer,  at  dette  er  en  dristig  Paastand  og  mange 
vil  maaske  spørge,  hvad  Meningen  er.  Jeg  vil  fortælle  Dem 
det,  men  først  beder  jeg  Dem  gaa  tilbage  med  mig  til  vor 
Frelsers  Tid.  Kristus  kom  som  Guds  Søn  og  organiserede  sin 
Kirke  med  Apostle,  Profeter,  Halvfjerds,  o.  s.  v.,  hvilke  han 
ordinerede  og  sendte  ud  at  prædike  og  døbe  i  hans  Navn. 
Efter  en  Tids  Forløb  forlod  han  dem  og  de  fortsatte  hans 
Gerning.  Forandringer  sneg  sig  efterhaanden  ind  i  Kirken, 
og  nogle  faa  Hundrede  Aar  efter  Frelserens  Død  var  der  kun 
lidt  eller  intet  af  den  oprindelige  Kirke  tilbage. 

Et  stort  Frafald  havde  fundet  Sted.  Ned  gennem  de  mørke 
Tidsaldre  havde  Menneskene  paakaldt  Guds  Navn  og  dyrket 
ham,  og  Indflydelsen  af  Kristi  Lærdomme  havde  hjulpet  dem 
til  at  gøre  bedre,  men  Guds  Kirke  med  dens  Præstedømme 
og  dens  Velsignelser  var  ikke  paa  Jorden.  Guds  Hensigter 
slaar  imidlertid  aldrig  fejl.  Ud  af  Mørket,  der  skjulte  Jorden, 
begyndte  et  Lys  at  skinne,  og  de  Lænker,  der  holdt  Folket 

bundne  i  politisk,  social,  moralsk  og  religiøs  Henseende  blev 
efterhaanden  brudte.  Menneskene  sogte  ud  til  nye  Egne. 
Amerika  blev  opdaget  og  befolket,  og  paa  dette  Fastland  op- 
stod en  fri  og  uafhængig  Nation. 

I  de  første  Kolonisters  Hjerter  plantede  Gud  den  politiske 
og  religiøse  Friheds  Sæd,  som  Tvang  og  Undertrykkelse  holdt 
vedlige  og  som  Begæret  om  Frihed  fik  til  at  spire  frem,  indtil 
det  store  Slag  for  Friheden  blev  gjort  for  halvandet  Aarhun- 
drede  siden. 

I  Dag  fejrer  vor  Nation  Mindet  om  Slaget  ved  Lexington, 
hvor,  som  Digteren  siger,  for  150  Aar  siden  den  19.  April, 
»Farmere  stod  opstillet  til  Kamp  og  affyrede  et  Skud,  der 
hortes  omkring  hele  Jorden«,  Revolutionskrigen  begyndte  og 
Amerikas  Forenede  Stater,  en  uafhængig  Nation,  et  Frihedens 
Tilflugssted,  blev  til.  Vi  Mormoner  hædrer  de  Mænd,  der  gav 
deres  Liv  for  at  vor  Nation  kunde  blive  til.  Vi  tror,  at  Gud 
forordnede  det  saaledes,  at  dette  Land  skulde  være  Frihedens 
Vugge,  som  en  Forberedelse  for  de  store  Begivenheder,  der 
senere  skulde  folge. 

Vi  tror,  at  Landets  Grundlov  var  et  guddommeligt  inspi- 
reret Dokument,  og  at  denne  Nations  Tilblivelse  ikke  var 
nogen  Tilfældighed.  I  dette  nye  Land  kunde  Mennesker  søge 
Gud  og  dyrke  ham  i  Overensstemmelse  med  deres  Samvittig- 
heds Bydende. 

En  af  disse,  der  søgte  efter  Gud,  var  en  Dreng  i  det  vest- 
lige New  York.  Han  gik  ud  i  Skoven  paa  sin  Faders  Land 
og  anraabte  Naadens  Trone  om  Lys.  Han  havde  læst  Herrens 
Løfte:  »Dersom  nogen  af  eder  fattes  Visdom,  lad  ham  bede 
af  Gud,  som  giver  alle  gerne  og  bebrejder  ingen,  saa  skal  den 
gives  ham.«  Han  vidste,  at  Gud  vilde  besvare  hans  Bøn,  og 
at  han  vilde  modtage  den  Vejledning,  som  han  ønskede. 

Som  han  bad  blev  Himmelen  aabnet,  og  i  et  herligt  Syn 
saa  han  Faderen  og  Sønnen  staaende  for  sig.  Drengen,  Jo- 
seph Smith,  endnu  ikke  15  Aar  gammel,  samtalede  med  Fa- 
deren og  Sonnen,  der  sagde  til  ham,  at  Myndigheden  fra  Gud 

ikke  var  paa  Jorden,  men  at  han  skulde  se  Evangeliet  blive 
gengivet.  Dette  var  Begyndelsen  til  Herrens  Værk  i  disse 
Dage.  Efter  Aarhundreders  Morke  var  Himlene  aabnede  og 
Guds  Ord  givet  til  Mennesket. 

Nogle  Aar  efter  dette  Syn  blev  yderligere  Lys  modtaget  fra 
Himmelen.  Præstedømmet,  hvilket  er  Magten  til  at  handle 
i  Herrens  Navn,  blev  gengivet  med  alle  dets  Gaver,  Kræfter 
og  Velsignelser.  Jesu  Kristi  Kirke  af  Sidste-Dages  Hellige 
blev  organiseret  den  6.  April  1830,  og  fra  den  Dag  til  nu  er 
Evangeliet  vedblivende  blevet  forkyndt  til  Menneskenes  Børn. 

Netop  hvorfor  Joseph  Smith,  en  ukendt,  ulærd  Dreng, 
skulde  blive  valgt  til  at  være  et  Redskab  i  den  Almægtiges 
Hænder  i  Udforeisen  af  dette  store  Arbejde  i  Stedet  for  en 
lærd,  fremragende  Gejstlig,  véd  jeg  ikke,  lige  saa  lidt  som  jeg 
véd,  hvorfor  Jesus  valgte  de  ringe  og  uansete  til  at  være  sine 
Apostle  i  Stedet  for  de  Skriftkloge  og  Lovkyndige.  Det  er 
imidlertid  en  Kendsgerning,  at  Gud  havde  beredt  Vejen;  Ti- 
den var  moden,  Timen  var  inde,  da  Jesu  Kristi  Evangelium 
i  dets  Fylde  skulde  gengives,  og  Joseph  Smith,  den  ukendte, 
var  det  udvalgte  Redskab.  Han  blev  velsignet  af  Herren.  Han 
modtog  Himmeriges  Riges  Nøgler,  og  de  er  i  Kirken  indtil 
denne  Dag.  Den,  der  nu  staar  som  Hovedet,  er  en  levende 
Guds  Profet,  og  enhver,  der  er  ordineret  til  Præstedømmet, 
har  Ret  til  at  handle  i  Herrens  Navn. 

Gud  staar  ved  Roret.  Hans  Kirke  er  paa  Jorden  i  en  bestemt 
Hensigt.  Den  er  her  for  at  berede  Verden  for  Jesu  Kristi 
Komme  for  at  regere  som  Kongernes  Konge  og  Herrernes 
Herre.  Dens  Mission  er  at  berede  Menneskenes  Børn,  og  ingen 
Magt  kan  standse  dens  Fremgang,  thi  Gud,  den  Almægtige, 
har  talt.  Jeg  nedbeder  Herrens  Velsignelser  over  alle  hans 
Børn  alle  Vegne.  Amen! 

MYNDIGHED  OG  RETTEN  TIL  AT 
BRUGE  DEN. 

(Af    Præsident    James   E.    Talmage.) 

En  Mand  kan  være  forlenet  med  Myndighed  og  dog  va>re 
underkastet  visse  Regler  og  Begrænsninger  med  Hensyn  til 
den  direkte  og  øjeblikkelige  Udøvelse  deraf.  Dette  gælder 
saavel  timelige  Handlinger  som  kirkelige  Handlinger. 

En  Højesteretsdommer  har  saaledes  Myndighed  til  at 
idømme  Straf  i  Form  af  Bøder,  Fængsel  eller  endog  Døden. 
Men  denne  Myndighed,  som  Dommeren  besidder  i  Kraft  af  sit 
Embede,  kan  han  kun  gøre  Brug  af  i  Overensstemmelse  med 
Lovens  Forskrifter.  Uden  den  fornødne  Myndighed  kan  ingen 
idømme  en  anden  nogen  Straf,  eller  udtale  de  glædelige  Ord, 
der  giver  Arrestanten  hans  Frihed;  men  den  retmæssigt  be- 
skikkede Dommer  kan  gøre  dette,  dog  kun  paa  de  af  Loven 
foreskrevne  Betingelser.  En  Anklage,  der  indeholder  Sigtel- 
sen mod  den  mistænkte  Person,  maa  forelægges  denne;  han 
maa  behandles  for  Skranken  paa  lovformelig  Maade;  han 
maa  have  haft  en  retfærdig  og  upartisk  Undersøgelse  af  sin 
Sag,  og  være  bleven  erklæret  skyldig  —  altsammen  før  han 
bliver  bragt  ind  for  at  modtage  Rettens  Dom.  Landets  Love 
hindre  Dommere  i  at  handle  overilet  eller  vilkaarligt,  sam- 
tidigt med  at  de  stadfæster  den  store  Magt,  som  tilhører  deres 
høje  og  ansvarlige  Embede,  naar  det  forrettes  paa  retmæssig 
Maade  hvad  Tid,  Sted  og  Omstændigheder  angaar. 

Ejheller  kan  nogen,  der  ikke  har  taget  Styrmandseksamen, 
blive  sat  til  at  føre  et  Skib.  Men  selv  en  Mand  med  alle  de 
fornødne  Papirer  og  Kvalifikationer  som  Kaptajn  kan  ikke 
gaa  ombord  paa  hvad  Skib,  han  vil  og  overtage  Komman- 
doen. Han  maa  ikke  alene  besidde  Myndigheden,  men  ogsaa 
have  en  særlig  Ansættelse  eller  Kaldelse  til  at  gøre  Brug  af 
denne. 

Der  er  stor  Lighed  mellem  disse  ordensmæssige  og  nød- 
vendige Metoder  i  timelige  og,  som  vi  ofte  horer,  udelukkende 

verdslige  Affærer,  og  Ordenen  i  Jesu  Kristi  Kirke,  som  den 
nu  er  genoprettet  paa  Jorden.  Den  »Gudfrygtigheds  Kraft«, 
uden  hvilken  der  ikke  kan  være  nogen  virkelig  Kristi  Kirke, 
er  det  hellige  Præstedommes  Myndighed  eller,  med  andre 
Ord,  den  guddommelige  meddelte  Ret  og  Beskikkelse  til  at 
forrette  kirkelige  Handlinger  i  Jesu  Kristi  Navn,  eller  i  den 
hellige  Treenigheds  —  de  tre  særskilte  Personer,  Gud  den 
evige  Fader,  hans  virkelige  og  enbaarne  Son  Jesus  Kristus, 
og  den  Helligaand. 

De  særlige  Pligter,  Reglerne  for  Myndighedens  Udøvelse 
og  det  Ansvar,  der  følger  med  de  forskellige  Embeder  i  Præ- 
stedømmet, er  tydeligt  forklarede  gennem  Aabenbaring.  Et- 
hvert Medlem  af  Præstedømmet  og  enhver  voksen  Person 
indenfor  Kirken,  burde  gøre  sig  bekendt  med  disse  vigtige 
Ting  gennem  Læsning  og  Studium,  og  ved  at  følge  de  Lek- 
tier, der  er  udarbejdet  for  de  forskellige  Organisationer  inden- 
for Kirken. 

En  Præst,  og  naturligvis  ogsaa  en  Ældste,  har  Myndighed 
til  at  velsigne  Nadveren  og  til  at  dobe  saadanne,  som  begærer 
Optagelse  i  Menigheden.  Men  ingen  Præst  eller  Ældste  kan 
udfore  disse  Handlinger  efter  eget  Forgodtbefindende.  Tvært- 
imod maa  han  kaldes  eller  beskikkes  af  sin  Præsident  til  saa- 
ledes  at  udøve  eller  gøre  Brug  af  den  Myndighed,  som  han 
modtog  ved  Ordinationen. 

Selv  de  omrejsende  Ældster  i  Missionen,  der  er  beskikkede 
til  at  gaa  fra  Sted  til  Sted  og  prædike,  undervise  og  døbe, 
handler  ifølge  Kaldelse  og  de  sædvanlige  Regler.  Under  al- 
mindelige Forhold  bør  ingen  Daab  foretages  uden  først  at 
underrette  Konferencens  Præsident  og  modtage  hans  Til- 
ladelse. I  samtlige  organiserede  Menigheder  eller  »Ward«  i 
Zion  bliver  Daab  ikke  udfort  undtagen  under  de  respektive 
Biskoppers  Bemyndigelse  og  særlige  Ledelse.  Dog  er  der  i 
mange  af  de  større  Ward  maaske  Snese  af  Ældster  og  Præ- 
ster, der  hver  især  har  den  fornødne  Myndighed  til  at  ud- 
føre Daab,  men  har  aldeles  ikke  Ret  til  at  bruge  denne  Myn- 

dighed,  undtagen  kaldet  eller  udnævnt  dertil  af  vedkommende 
Biskop. 

Dersom  ethvert  Medlem  af  Præstedømmet,  eller  enhver  Em- 
bedsmand i  Kirken  paatog  sig  at  udfore  Ordinancer  alene 
efter  eget  Forgodtbefindende  eller  Ønske,  da  vilde  Resultatet 
blive  Forvirring;  og  al  Forvirring  og  Uorden  er  af  det  onde. 
Overvej  det  følgende: 

»Se,  mit  Hus  er  et  Ordens  Hus,  siger  Herren,  og  ikke  et 
Forvirringshus.  Kan  jeg  modtage  et  Offer,  siger  Herren,  som 
ikke  er  ofret  i  mit  Navn?  Eller  skulde  jeg  modtage  fra  eders 
Hænder  det,  som  jeg  ikke  har  beskikket?  Og  vil  jeg  forordne 
noget  for  eder,  undtagen  det  er  forordnet  ved  Lov,  nemlig 
saasom  jeg  og  Faderen  forordnede  det  for  eder,  før  Verden 
blev  til.«  (Pag.  Bog,  132:8—11). 

Ved  ubemyndiget  Anvendelse  af  Autoritet  kunde  en  til- 
syneladende Ophævelse  af  officielle  Handlinger  finde  Sted. 
Vi  kunde  saaledes,  som  et  yderliggaaende  Eksempel,  tænke 
os,  at  et  Medlem  blev  anklaget  for  at  have  overtraadt  Kirkens 
Lov  og  Orden.  Hans  Sag  bliver  maaske  behandlet  i  et  Raad, 
hvor  det  bevises,  at  han  er  skyldig,  men  han  viser  ingen 
Trang  til  Omvendelse  eller  Anger  og  bliver  derfor  udelukket 
af  Kirken.  Var  det  enhver  Præsts  eller  Ældstes  Rettighed  at 
handle  uafhængigt  af  andre,  kunde  en  saadan  atter  døbe  Ved- 
kommende, og  saaledes  paa  en  Maade  gore  Raadets  Bestem- 
melse værdilos.  Dette  vilde  have  Forvirring  til  Følge,  som 
dog  snart  vilde  blive  bragt  ud  af  Verden,  idet  den  præside- 
rende Myndighed  vilde  erklære  denne  »Daab«  for  ugyldig,  da 
den  var  udfort  uden  Bemyndigelse.  Intet  saadant  er  imidlertid 
sket,  og  ventes  heller  ikke  at  ville  ske,  men  det  fremføres  her 
til  Belysning  af  det  foreliggende  Emne. 

Der  er  imidlertid  Pligter  tilhørende  Præstedømmet,  ja, 
mange  af  dem>  hvis  Udførelse  ikke  kræver  nogen  speciel  Kal- 
delse eller  Beskikkelse.  En  Ældste,  og  for  den  Sags  Skyld  et- 
hvert Medlem  af  Kirken,  er  altid  bemyndiget  til  at  fremvise 
og  udbrede  Evangeliets  Lærdomme,  og  det  forlanges  og  for- 

ventes,  at  de  lever  i  Overensstemmelse  med  dem.  Han  bør 
prædike  Evangeliet  i  sit  daglige  Liv,  og  dertil  kræves  ikke 
nogen  særlig  Kaldelse.  Enhver  Ældste,  der  holder  sin  Pagt 
i  Ære,  kan  betjene  de  syge,  naaf  det  ønskes,  ved  at  salve  deres 
Hoved  med  Olie,  som  er  indviet  til  dette  Formaal,  og  ved 
Haandspaalæggelse  bekræfte  denne  Salvelse,  samt  befale  de 
sundhedsforstyrrende  Kræfter  og  Indflydelser  at  vige  bort  fra 
den  syge.  Saaledes  kan  Præster,  Lærere  og  Diakoner  lige- 
ledes virke  indenfor  deres  Kalds  Pligter,  og  bør  være  ivrige 
og  villige  til  at  forrette  deres  Gerning  ved  alle  Lejligheder. 
Kirkelige  Handlinger,  der  skal  bogføres,  bør  imidlertid  kun 
udføres  under  Bemyndigelse  fra  rette  Vedkommende. 

Enhver  Mand,  der  bliver  ordineret  til  et  Embede  i  Præste- 
dømmet, modtager  Myndigheden  og  Ansvaret  tilhørende  dette 
Embede,  og  ligeledes  til  alle  de  mindre  Embeder.  En  Ældste 
er  derfor  baade  Præst,  Lærer  og  Diakon,  og  bør  være  rede  og 
villig  til  at  virke  i  enhver  af  disse  om  nødvendigt. 

Det  bør  erindres,  at  Herrens  Hensigt  med  Oprettelsen  af 
Præstedømmet  i  Kirken,  er  at  give  Mænd  Lejlighed  til  at 
tjene  deres  Medmennesker  og  derved  mere  fuldkomment 
tjene  ham  og  fremme  hans  guddommelige  Planer.  For  at  være 
til  størst  Nytte  og  Gavn  maa  denne  Tjeneste  styres  og  regu- 
leres paa  rette  Maade.  Denne  Kirkens  Orden  er  ikke  en  Hin- 
dring for  individuel  Bestræbelse,  men  vil  vise  sig  at  forøge 
og  forbedre  denne  og  gøre  den  mere  frugtbringende. 


MISSIONSNYHEDER. 

Ankomst  og  Beskikkelse:  Ældste  Hans  Andersen  fra  Levan, 
Utah,  ankom  til  København  den  21.  September  og  er  be- 
skikket til  at  virke  i  Aarhus  Konference. 

John  S.  Hansen, 
Missionspræsident. 

AABENBARELSENS  AAND. 

(Af  Francis  Ashby  i  »Liahona«.) 

Gennem  alle  Uddelingerne  ned  gennem  Tiderne,  hvorom 
Historien  beretter,  har  Gud  aabenbaret  sin  Hensigt  og  Vilje 
til  sine  Tjenere,  Profeterne.  Det  gamle  Testamente  er  fuldt 
af  Aabenbaringer  fra  Gud  til  sine  Tjenere,  indeholdende  Love, 
Befalinger  og  Lofter  til  sine  Born.  Fra  Adam  til  Johannes 
Doberen  har  Profeterne  talt,  ikke  af  sig  selv,  men  sagt:  »Saa- 
ledes  siger  Herren«. 

Da  sendte  Gud  sin  enbaarne  Søn  i  Kodet,  Jesus  Kristus, 
selv  et  Medlem  af  Guddommen,  Ophavet  til  Frelsens  store 
Plan,  til  Jorden  for  at  leve  som  et  Menneske  og  ofre  sit  Liv, 
lide  og  dø  for  at  aabenbare  til  Verden  sit  frelsende  Evange- 
lium og  forlose  alle  Mennesker  fra  Gravens  og  Dødens  Baand. 
Sandhederne  aabenbarede  af  Jesus  i  Kodet,  Vidnesbyrdene 
om  hans  Guddommelighed  og  Opstandelse,  og  Aabenbarin- 
gerne  modtagne  af  hans  Disciple  efter  hans  Dod  og  Opstan- 
delse, udgør  største  Delen  af  det  nye  Testamente. 

Den  kristne  Verden  vil  indrømme,  at  i  alle  Tidsperioder, 
omtalte  i  Bibelen,  har  Gud  ledet  sit  Folk  ved  Aabenbaring, 
men  i  disse  de  sidste  Dage,  da  Verden  er  i  en  Tilstand  af  reli- 
giøs Forvirring,  da  der  er  hundreder  af  forskellige  kristne 
Trosbekendelser,  der  lærer  hundreder  af  indbyrdes  modstri- 
dende Lærdømme,  erklærer  hele  den  gejstlige  Stand  dristigt: 
»Bibelen  er  vor  Rettesnor.  Den  vejleder  os  i  alle  Ting.  Vi  har 
ingen  Brug  for  yderligere  Aabenbaring.  Himmelen  er  lukket.« 

Men  vi  Sidste-Dages  Hellige,  Medlemmer  af  Jesu  Kristi 
Kirke,  vi  véd  og  erklærer  for  Verden,  at  gennem  Aabenbaring 
har  Gud  igen  oprettet  sin  Kirke  paa  Jorden;  at  Gud  har  aaben- 
baret sig  i  denne  Uddeling  og  kaldet  en  Profet  ved  direkte 
Aabenbaring  og  Befaling  til  at  forkynde  hans  Ord. 

I  Matthæus  16.  Kapitel,  13.— 18.  Vers  læser  vi:  »Men  da 
Jesus  var  kommen  til  Egnen  ved  Kæsarea  Filippi,  spurgte 
han  sine  Disciple  og  sagde:  Hvem  siger  Folk,  at  Menneske- 
sønnen er?   Men  de  sagde:   Nogle  siger   Johannes  Døberen; 

andre  Elias;  andre  Jeremias  eller  en  af  Profeterne.  Han  siger 
til  dem:  Men  I,  hvem  siger  I,  at  jeg  er?  Da  svarede  Simon 
Peter  og  sagde:  Du  er  Kristus,  den  levende  Guds  Søn.  Og 
Jesus  svarede  og  sagde  til  ham:  Salig  er  du,  Simon  Jonas' 
Søn;  thi  Kod  og  Blod  har  ikke  aabenbaret  dig  det,  men  min 
Fader,  som  er  i  Himlene.  Saa  siger  jeg  ogsaa  dig,  at  du  er 
Petrus,  og  paa  denne  Klippe  (hentydende  til  Aabenbarelsens 
Klippe)  vil  jeg  bygge  min  Menighed,  og  Dodsrigets  Porte  skal 
ikke  faa  Overhaand  over  den.« 

Ingen  Profeti  er  nogensinde  bleven  mere  bogstaveligt  op- 
fyldt end  denne,  thi  ved  Aabenbaring  saa'  Joseph  Smith  Gud 
Faderen  og  hans  Søn  Jesus  Kristus.  Ved  Aabenbaring  blev 
han  undervist  af  Engelen  Moroni,  saa  at  han  kunde  modtage 
og  oversætte  Mormons  Bog.  Ved  Aabenbaring  viste  Johannes 
den  Døber  sig  for  Joseph  Smith  og  Oliver  Cowdery  og  gen- 
gav det  aronske  Præstedomme  til  Jorden.  Ved  Aabenbaring 
lagde  Peter,  Jakob  og  Johannes  deres  Hænder  paa  Joseph 
Smiths  og  Oliver  Cowderys  Hoveder  og  ordinerede  dem  til 
det  melchizedekske  Præstedomme.  Ved  Aabenbaring  i  Kirt- 
land  Tempel  viste  Moses  sig  for  dem  og  overbragte  dem  Nøg- 
lerne til  Israels  Indsamling.  Derefter  kom  Elias,  der  levede 
i  Abrahams  Dage,  og  gav  dem  Nøglerne  til  Abrahams  evan- 
geliske Husholdning;  og  Profeten  Elias  viste  sig  og  overgav 
dem  Nøglerne  til  den  Myndighed,  hvorved  Fædrenes  Hjerter 
vendes  til  Børnene  og  Børnenes  Hjerter  til  deres  Fædre,  som 
forudsagt  af  Profeten  Malakias. 

Skridt  for  Skridt  er  vor  Kirke  oprettet  ved  Aabenbaring. 
Den  er  bogstaveligt  bygget  paa  denne  Klippe.  »Helvedes 
Porte  skal  ikke  faa  Overhaand  over  den«.  Helvedes  Porte  har 
bogstaveligt  været  aabnede  mod  denne  Kirke  og  dens  Ledere. 
Fra  det  Øjeblik,  da  det  forste  Syn  fandt  Sted,  har  Joseph 
Smith  og  hans  Tilhængere  været  haanede,  latterliggjorte,  for- 
fulgte og  nogle  af  dem  dræbte,  fordi  de  vovede  at  gøre  den 
Paastand,  at  Gud  havde  aabenbaret  sig.  Men  Helvedes  Porte 
vandt  ikke  Overhaand  over  den;  hver  Bagtalelse  har  ført 
Kirken  et  Skridt  videre,  enhver  Forfølgelse  og  Opofrelse  har 

været  en  Sejr  for  dem,  der  udforer  Faderens  Vilje,  og  hans 
Kirke  og  Rige  vedbliver  at  vokse  og  tiltage. 

Aabenbaring  til  Kirken  som  et  Hele  kan  kun  komme  paa 
én  Maade,  nemlig  gennem  Kirkens  Præsident,  Guds  aner- 
kendte Profet.  Men  alle  vi,  som  er  døbt  og  har  modtaget  den 
Helligaand  har  Ret  til,  dersom  vi  lever  efter  Herrens  Love 
og  er  i  Harmoni  med  denne  Aand,  at  modtage  dens  Tilkende- 
givelser, ja,  at  have  Aabenbarelsens  Aand. 

I  14.  Kapitel  af  Johannes,  16.  Vers  omtaler  Jesus  sin  snar- 
lige Bortgang  og  siger  til  Disciplene:  »Og  jeg  vil  bede  Fade- 
ren, og  han  skal  give  eder  en  anden  Talsmand  til  at  være  hos 
eder  evindelig,  den  Sandhedens  Aand,  som  Verden  ikke  kan 
modtage,  thi  den  ser  den  ikke  og  kender  den  ikke;  men  I 
kende  den,  thi  den  bliver  hos  eder  og  skal  være  i  eder.« 

Gejstligheden  erklærer,  at  Himmelen  er  lukket.  »De  kan 
ikke  modtage  ham,  fordi  de  ser  ham  ikke  og  kender  ham 
ikke.«  Den  Helligaands  Opgave  er  at  lede  ind  i  al  Sandhed 
og  Retfærdighed  og  vidne  om  Faderen  og  Sonnen.  Intet 
Menneske  véd,  at  Jesus  er  Kristus,  undtagen  det  er  aaben- 
baret  for  ham  gennem  den  Helligaand.  Præsterne  siger,  at 
Himmelen  er  lukket.  De  har  selv  lukket  Doren.  Er  det  derfor 
underligt,  at  disse  Mænd,  der  foregiver  at  være  Kristi  Tjenere, 
aabenlyst  erklærer,  at  Kristus  ikke  var  Guds  Son  og  ikke  op- 
stod af  Graven?  Jeg  kan  ikke  ved  Fornuftslutninger  tilfreds- 
stillende bevise,  at  Joseph  Smith  var  en  Guds  Profet,  at  Jesus 
Kristus  var  Guds  Søn,  og  at  der  er  en  Gud.  Hvorfor?  Fordi 
Guds  uendelige  Sandheder  hverken  kan  bevises  eller  mod- 
bevises af  menneskelig  Logik  alene.  Og  dog  véd  jeg,  at  min 
Fader  i  Himmelen  lever,  at  Jesus  Kristus  var  hans  enbaarne 
Son,  og  at  Joseph  Smith  var  og  er  hans  udvalgte  Profet  i 
denne  Uddeling.  Disse  Ting  er  aabenbaret  til  mig  gennem 
dene  stille,  hviskende  Stemme,  den  Sandhedens  Aand,  Aaben- 
barelsens Aand.  Kød  og  Blod  har  ikke  aabenbaret  mig  det, 
»men  min  Fader,  som  er  i  Himmelen«. 

HVEM  VINDER? 

Jeg  har  ofte  grundet  over,  hvor  mange  af  mine  unge  Læsere 
mon  har  den  Tro,  at  de  maa  have  usædvanlige  Evner  eller 
særlige  Begunstigelser  for  at  vinde  i  Livets  Kamp. 

Vi  hører  ofte  om  en  Mand  eller  Kvinde,  der  har  opnaaet  en 
fremragende  Stilling,  at  Vedkommende  var  et  Geni,  og  man 
ledes  derved  til  at  tro,  at  denne  naaede  frem  uden  særlig  store 
Anstrengelser. 

Fordelene  ved  Skoleuddannelse  bliver  ofte  fremhævede  i  en 
saadan  Grad,  at  en  Dreng  eller  Pige,  hvis  Uddannelse  har 
været  noget  mangelfuld,  kommer  til  at  tænke,  at  han  eller 
hun  er  slemt  distanceret. 

Lad  os  se  lidt  nærmere  paa  »Geniet«.  Det  er  blevet  rigtigt 
defineret  som  »ubegrænset  Arbejdsevne«,  og  samtidig  dermed 
som  »ubegrænset  Omhu  og  Grundighed«.  Hvilket  altsammen 
hentyder  til  Vigtigheden  af  at  udføre  det  foreliggende  Ar- 
bejde, uanset  af  hvad  Beskaffenhed  det  er. 

Uddannelse  er  af  ringe  Værdi  for  den,  der  ikke  vil  arbejde 
eller  betale  den  daglige  Pris  ved  gennem  Ihærdighed  og  Flid 
at  udnytte  de  erhvervede  Kundskaber. 

Alle  unge  Mennesker  burde  vide,  at  Skolen  kun  er  en  Gren 
af  Uddannelsen.  Al  Oplysning,  de  erhverver  fra  en  hvilken 
som  helst  Kilde  og  hvad  de  kommer  i  Besiddelse  af  gennem 
Erfaringer,  er  en  meget  betydelig  Del  af  et  Menneskes  Ud- 
dannelse. 

Naar  alt  kommer  til  alt  afhænger  Succes  i  Livet  ikke  saa 
meget  af  medfødte  Evner  eller  særlig  Uddannelse,  men  af 
det  enkelte  Menneskes  urokkelige  Forsæt  at  vinde  i  den  af 
ham  valgte  Livsgerning.  Succes  er  hovedsageligt  en  Følge  af 
Mod  og  Udholdenhed. 

Vejen  til  Lykke  er  ikke  mere  ujævn  end  Vejen  til  et  for- 
fejlet Liv.  Forskellen  er,  at  vi  vælger  den  første,  medens  Fejl- 
slagets Smerter  kommer  uforventet  og  fejes  tilside  af  den  faste 
Beslutning  om  at  vinde. 

Hvem  vinder?  Den,  der  underkaster  sig  Ansvar  og  Pligter; 
der  arbejder,  naar  Legen  lokker;  der  er  taalmodig  og  bærer 
Byrden,  selv  om  den  er  tung;  der  tager  mod  Spark  uden  at 
sparke  tilbage;  der  er  fornuftig,  behersket  og  maalbevidst  naar 
Forhold  og  Omstændigheder  tilskynder  til  at  være  det  mod- 
satte. 

Vi  saa  et  Motto  for  kort  Tid  siden  i  en  stor  Forretning,  der 
lod  saaledes:  »Hvad  vil  De  have?  Tag  det  og  betal  for  det.« 

Unge  Mænd  og  Kvinder  kan  opnaa  Succes  i  en  hvilken  som 
helst  Virksomhed  eller  Foretagende,  forudsat  at  de  er  villige 
til  at  betale  i  Form  af  Arbejde  og  Selvopofrelser. 

Derfor  vil  vi  give  vore  unge  Læsere,  der  vælger  sig  en  Livs- 
stilling, det  Raad,  at  være  forsigtige  i  deres  Valg,  men  naar 
de  har  taget  en  Beslutning,  da  at  tage  fat  med  det  bestemte 
Forsæt  at  vinde  og  ikke  tillade  noget  at  stille  sig  hindrende 
i  Vejen. 

Det  har  ofte  været  sagt:  »Det  er  ikke  Spørgsmaalet  om, 
hvem  du  er,  men  hvad  du  er  villig  til  at  udfore,  der  har  vir- 
kelig Betydning.« 

(Western  Farmer.) 


PASSER  GADEN. 

Stands  ikke  Færdslen;  passér  Gaden. 

Hvis  De  ikke  skal  noget  bestemt  Sted  hen,  gaa  alligevel 
videre  og  staa  ikke  i  Vejen  for  andre,  der  har  et  Maal. 

Har  De  lagt  Mærke  til,  naar  Folk  gaar  ud  af  Teatret,  hvor- 
ledes nogle  vil  staa  stille  i  Døren  og  samtale,  og  spærrer  Ud- 
gangen for  dem,  der  ønsker  at  skynde  sig  hjem?  Eller  har  De 
nogensinde  kørt  i  en  Automobil  paa  en  befærdet  Gade  og 
blevet  standset  tilligemed  et  Hundrede  andre  Biler,  fordi  et 
eller  andet  langsomt  Køretøj  holder  stille  midt  paa  Gaden? 

Det  mindste  et  Menneske  kan  gøre  er  at  træde  tilside  og 
lade  Vejen  være  aaben  for  dem,  der  ønsker  at  komme  frem. 

De  er  maaske  ikke  selv  interesseret  i  Fremskridt  og  er  fuld- 

kommen  tilfreds  med  at  staa  stille,  men  der  er  andre,  som 
onsker  at  naa  videre  frem,  og  De  staar  maaske  i  Vejen. 

Det  er  en  god  Ting  at  lede  Deres  Børn  og  ikke  staa  dem 
i  Vejen.  De  er  i  vedblivende  Udvikling  og  dersom  De  ønsker 
at  hjælpe  dem,  maa  De  ogsaa  bevæge  Dem  fremad. 

Der  er  maaske  mange  fremadskridende  Personer  i  et  Sam- 
fund, men  Overhovedets  reaktionære  Holdning  holder  dem 
tilbage.  En  Mand,  der  skal  være  en  virkelig  Leder  for  sit 
Folk,  maa  gaa  foran  dem  og  gaa  hurtigt. 

Enhver  kan  sætte  sig  ned  for  at  hvile,  men  det  er  let  der- 
ved at  blive  en  Hindring  for  andre.  Disse  ønsker  maaske  at 
fortsætte  og  Vejen  bør  være  aaben  for  dem. 

Der  er  Institutioner,  hvis  Hovedopgave  synes  at  være,  at 
stille  sig  i  Vejen  for  alt  Fremskridt.  De  vil  ikke  selv  røre  sig 
af  Pletten  og  saa  vidt  deres  Indflydelse  rækker  ikke  tillade 
andre  at  passere. 

Den  eneste  Maade  at  være  sikker  paa  ikke  at  være  i  Vejen 
for  nogen,  er  ved  at  være  langt  forud  for  dem.  En  tungnem 
og  doven  Dreng  kan  holde  hele  Klassen  tilbage  i  Skolen.  Et 
Medlem  af  en  Familie,  der  nægter  at  følge  med,  kan  spærre 
Vejen  for  alle  de  andre. 

Dersom  De  maa  staa  stille,  træd  saa  ud  til  Siden,  hvor  De 
ikke  er  i  Vejen  for  nogen,  som  ønsker  at  komme  frem. 

Verden  er  i  Bevægelse,  hurtig  Bevægelse.  Den  gaar  fremad 
i  sin  beskikkede  Bane.  Dersom  De  hører  til  dem,  der  vil  gaa 
tilbage  til  Tingene,  som  de  var,  da  vil  De  muligvis  være  en 
Hindring  for  dem,  der  vil  fremad  til  Ting  saadan,  som  de 
burde  være. 

